У цэлым у 2017 годзе годзе даходы бюджэту выраслі больш чым на 11% у параўнанні з 2016 годам. Што, аднак, не пацягнула суразмернага, а галоўнае — раўнамернага, росту фінансавання сілавых ведамстваў. Так, выдаткі на абарону і ўзброеныя сілы скараціліся ў намінальным выражэнні амаль на 4%. З апярэджаннем адносна росту бюджэтных даходаў выраслі выдаткі на ўтрыманне МНС, органы дзяржбяспекі і памежную службу. Аднак, з улікам іх адносна невялікіх бюджэтаў, рост не моцна ўражвае. Акрамя таго, МНС і органы ўнутраных спраў хоць і атрымалі большае фінансаванне, чым у 2016 годзе, але ў выніку яно апынулася менш, чым першапачаткова было запланавана ў бюджэце-2017. Відавочна, эканомія адбылася за кошт капітальных выдаткаў. Што азначае запаволенне абнаўлення іх матэрыяльнай базы.